което преустановява
 или намалява своите дейности;
 – други парични обезщетения: друга финансова помощ, особено плащания на
 лица, които са дълготрайно безработни.
 Това не включва:
 – семейни надбавки, изплащани на деца на издръжка (включени при
 „Семейни/детски надбавки“ (HY050G).
 1.4.1.4. Обезщетения за старост (PY100G)
 Функцията възраст се отнася до предоставянето на социална защита срещу рискове,
 свързани със старостта: загуба на доход, недостатъчен доход, липса на независимост
 при изпълнението на ежедневни задачи, намалено участие в социалния живот и т.н.
 Обезщетенията за старост включват обезщетения, които предоставят заместващ доход,
 когато по-възрастно лице се оттегли от пазара на труда, или които гарантират
 определен доход, когато по-възрастно лице достигне предварително определена
 възраст.
 Понятието включва:
 – пенсии за старост: периодични плащания с цел поддържане на дохода на
 получателя след пенсионирането от платена заетост на стандартна възраст или
 с цел подкрепа за дохода на възрастни лица;
 – пенсии за старост при ранно пенсиониране: периодични плащания с цел
 поддържане на дохода на получателите, които се пенсионират преди
 стандартната възраст, както е определено в съответната схема или в
 референтната схема. Те могат да се реализират със или без намаляване на
 нормалната пенсия;
 – частични пенсии за прослужено време: периодични плащания на част от
 пълната пенсия за прослужено време на по-възрастни работници, които
 BG 11 BG
 ---pagebreak--- продължават да работят, но на намален работен ден, или чийто доход от
 професионална дейност е под определен таван;
 – помощи за полагане на грижи: помощи, изплащани на възрастни хора, които се
 нуждаят от честа или постоянна помощ, за да посрещнат допълнителните
 разходи за получаване на необходимите грижи за хората в напреднала възраст
 (различни от медицинските грижи), когато това обезщетение не представлява
 възстановяване на сертифицирани разходи;
 – парични обезщетения за инвалидност, изплащани след стандартната пенсионна
 възраст;
 – изплащане на еднократни суми на обичайната дата на пенсиониране;
 – други парични обезщетения: други периодични и еднократни обезщетения,
 изплащани при пенсиониране или при настъпването на възраст, като например
 еднократни суми, изплащани на хора, които не отговарят напълно на
 изискванията за периодична пенсия за прослужено време, или които са били
 членове на схема, по която се предоставят единствено еднократни суми при
 пенсиониране.
 Обезщетенията за старост не включват:
 – семейни надбавки за деца на издръжка (включени при „Семейни/детски
 надбавки“ (HY050G);
 – обезщетения при предсрочно пенсиониране, изплащани по причини, свързани с
 пазара на труда, или в случай на намалена работоспособност (те са включени
 съответно в „Обезщетения за безработица“ (PY090G) или „Обезщетения за
 инвалидност“ (PY130G);
 – изплащане на обезщетения на възрастни хора, които се нуждаят от честа или
 постоянна помощ, за да посрещнат допълнителните разходи за грижи, когато
 обезщетенията се изплащат за възстановяване на сертифицирани разходи.
 1.4.1.5. Обезщетения за преживели лица (PY110G)
 Обезщетенията за преживели лица се отнасят до плащания, с които се предоставя
 временен или постоянен доход на хора под пенсионна възраст след смъртта на техен
 съпруг/а, партньор или близък роднина, обикновено когато последният е бил основният
 източник на доходи в домакинството.
 Преживелите лица , отговарящи на изискванията за получаване на обезщетение, могат
 да бъдат съпругът/та или бившият/ата съпруг/а на починалото лице, неговите или
 нейните деца, внуци, родители или други роднини.